Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 368

1. A földi és a repülés közbeni vizsgálat befejezésekor az érzékelõ mûszerek által rögzített adatokat és a kalibráló célok adatait a hitelesítést végrehajtó részes állam és a hitelesítésben részt vevõ részes államok közösen vizsgálják meg. Ezek a részes államok hitelesítési jelentést készítenek, amely megállapítja: (A) hogy a kijelölt megfigyelõ repülõgép a Szerzõdés V. cikkének megfelelõen kijelölt típusba és modellbe tartozik; (B) hogy a megfigyelõ repülõgépre felszerelt érzékelõ mûszerek a Szerzõdés IV. cikke 1. bekezdésében meghatározott kategóriába tartoznak, és kielégítik a Szerzõdés IV. cikke 2. bekezdésének követelményeit; (C) hogy az érzékelõ mûszerekrõl szolgáltatott technikai információk összhangban vannak a Szerzõdés „B” melléklete I. fejezetével; (D) abban az esetben, ha az érzékelõ mûszer terepi felbontása függ a föld feletti magasságtól, azt a legkisebb föld feletti magasságot, ahol egy adott típusú és modellû megfigyelõ repülõgép valamennyi érzékelõ mûszere mûködtethetõ egy megfigyelõ repülés során a Szerzõdés IV. cikke 2. bekezdésében meghatározott terepi felbontási korlátozásnak megfelelõen; (E) abban az esetben, ha a terepi felbontás nem függ a föld feletti magasságtól, egy adott típusú és modellû megfigyelõ repülõgépre felszerelt valamennyi érzékelõ mûszer terepi felbontását a Szerzõdés IV. cikke 2. bekezdésében meghatározott terepi felbontási korlátozásnak megfelelõen; (F) hogy az érzékelõ mûszerek érzékelõ felületének fedõi és más, a mûszerek mûködését akadályozó eszközök összhangban vannak a Szerzõdés IV. cikke 4. bekezdésének rendelkezéseivel.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes